OzLabs/hebrew-wiki-articles huggingface dataset:
Double Fantasy

Double Fantasy הוא אלבום האולפן החמישי של ג'ון לנון ויוקו אונו, שיצא לאור בנובמבר 1980 על ידי חברת התקליטים גפן רקורדס. האלבום הופק על ידי לנון, אונו וג'ק דוגלס. האלבום הוא אלבום האולפן השביעי והאחרון שהוציא לנון במהלך חייו. האלבום סימן את חזרתו של לנון להקלטת מוזיקה במשרה מלאה, לאחר הפסקה של חמש שנים בעקבות לידת בנו שון. מפגשי ההקלטה התקיימו ב"היט פקטורי" בניו יורק בין אוגוסט לאוקטובר 1980.<ref name="Uncut"></ref><ref>Starting Over: The Making of John Lennon & Yoko Ono's Double Fantasy, Ken Sharp 2010</ref> באלבום מופיעים שירים של לנון ושל אונו, שהתחלפו ברשימת הרצועות של האלבום. רצועות אחרות שהוקלטו על ידי לנון במהלך המפגשים לוקטו על ידי אונו להוצאת האלבום Milk and Honey בשנת 1984.<ref></ref>

עם צאתו, האלבום לא זכה להצלחה מסחרית וספג בעיקר ביקורות שליליות ממבקרי המוזיקה,<ref>Seaman, Last Days of John Lennon, Birch Lane </ref><ref>Coleman, John Ono Lennon, Sidgwick & Jackson </ref> כאשר רבים התמקדו באידיאליזציה של האלבום על נישואיהם של לנון ואונו. עם זאת, בעקבות רצח לנון, שלושה שבועות לאחר צאתו לאור, זכה להצלחה מסחרית עולמית ואף זכה בפרס גראמי לאלבום השנה בטקס פרסי גראמי ה-24 בשנת 1982.<ref></ref><ref name="UKchart"></ref><ref name="grammywinners"></ref> בעשורים שלאחר מכן, האלבום קיבל ביקורות חיוביות, כשבעיקר שיריו של לנון זכו לשבחים.<ref></ref>

בשנת 2010, אונו ודוגלס הוציאו אלבום רמיקס בשם Double Fantasy Stripped Down, שהציג הפקה מפוארת פחות מהמקור.<ref name="stripped down AllMusic"></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! צרפת (SNEP)
| פלטינה
| 533,900
|-
! גרמניה (BVMI)
| זהב
| 250,000
|-
! הונג קונג (IFPI Hong Kong)
| פלטינה
| 20,000
|-
! ישראל (IFPI)
| זהב
| 20,000
|-
! ניו זילנד (RMNZ)
| פלטינה
| 15,000
|-
! ספרד (PROMUSICAE)
| זהב
| 50,000
|-
! בריטניה (BPI)
| פלטינה
| 300,000
|-
! ארצות הברית (RIAA)
| פלטינה ×3
| 3,000,000
|}

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלבומי 1980
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום השנה
קטגוריה:אלבומי זהב בישראל
קטגוריה:אלבומי חברת גפן רקורדס
קטגוריה:אלבומי חברת קפיטול רקורדס
אזרבייג'ן באירוויזיון 2021

אזרבייג'ן השתתפה באירוויזיון 2021 עם השיר "Mata Hari", שבוצע על ידי הזמרת האזרית סמירה אפנדי.

== לפני האירוויזיון ==
ב-10 במרץ 2020, רשות השידור האזרית (İTV) הכריזה כי אפנדי נבחרה לייצג את אזרבייג'ן באירוויזיון 2020, עם השיר "Cleopatra". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-9 במרץ 2021, רשות השידור האזרית אישרה באופן רשמי כי אפנדי תמשיך לייצג את אזרבייג'ן באירוויזיון 2021. ב-7 בינואר 2021, רשות השידור האזרית פתחה את תקופת הגשת השירים, שנמשכה עד 1 בפברואר 2021.<ref></ref> ועדה מיוחדת שהוקמה על ידי רשות השידור האזרית, ניפתה את 229 השירים שנשלחו ובחרה מתוכם שישה שירים שעלו לשלב הבא.<ref></ref><ref></ref> ב-13 במרץ 2021, רשות השידור הכריזה כי "Mata Hari" נבחר לייצג את אזרבייג'ן באירוויזיון.</span></span>.</cite><ref></ref> השיר יצא לאור ב-15 במרץ 2021.<ref></ref>

== באירוויזיון ==
ב-18 במאי 2021, ביצעה אפנדי את השיר בחצי הגמר של התחרות, ובתום ההצבעות, הגיעה למקום השמיני עם 138 נקודות. ב-22 במאי, בגמר התחרות, הגיעה אזרבייג'ן למקום ה-20 עם 65 נקודות.

==קישורים חיצוניים==

== הערות שוליים ==

קטגוריה:אזרבייג'ן באירוויזיון
קטגוריה:מדינות באירוויזיון 2021
ג'ווהן הריסון

ג'ווהן קרישנה בלייק הריסון (באנגלית: JuVaughn Krishna Blake Harrison; נולד ב-30 באפריל 1999) הוא אתלט אמריקאי, המתחרה בקפיצה לרוחק ובקפיצה לגובה. הוא בעל תוצאת השנה בעולם (2021) בקפיצה לרוחק.

== ביוגרפיה ==
הריסון נולד בהאנטסוויל שבאלבמה. אמו ילידת ג'מייקה, ג'ורג'יה הריסון, הייתה אצנית מצטיינת ואביו דניס בלייק היה חבר בנבחרת ג'מייקה שזכתה במדליית ארד בריצת שליחים 4X400 באולימפיאדת אטלנטה.

הצטיין מנעוריו בכדורסל, בקפיצה לרוחק ובקפיצה לגובה. 

===2018===
ב-2018 החל ללמוד ולהתאמן באוניברסיטת מדינת לואיזיאנה. באליפות העולם באתלטיקה עד גיל 20 זכה במדליית ארד בקפיצה לגובה בשיא אישי של 2.23 מטר, תוצאה זהה למנצחים אך עם יותר פסילות. 

===2019===
ב-2019 זכה באליפות המכללות הן בקפיצה לרוחק בתוצאה של 8.20 מטר והן בקפיצה לגובה בתוצאה של 2.27 מטר. הוא האתלט הראשון בתולדות האליפות שזוכה בשתי התחרויות במקביל. 

===2021===
באליפות המכללות באולם שנערכה בפאייטוויל, ארקנסו ב-12 במרץ 2021 הוא זכה בשתי מדליות זהב בקפיצה לגובה בשיא אישי חדש של 2.30 מטר ובקפיצה לרוחק בשיא אישי ובתוצאת השנה בעולם של 8.45 מטר. בתחרות שנערכה בבריאן-קולג' סטיישן, טקסס ב-14 במאי 2021 הוא ניצח בקפיצה לגובה בשיא אישי חדש של 2.36 מטר. ביוני סיים ראשון בקפיצה לגובה באליפות ארצות הברית שהיוותה גם את המבחנים האמריקאים לקראת אולימפיאדת טוקיו, בתוצאה של 2.33 מטר וכמה שעות אחר כך סיים ראשון גם בקפיצה לרוחק בשיא אישי של 8.47 מטר. הוא האמריקאי הראשון מאז ג'ים ת'ורפ שנבחר לחבר המשלחת בשני המקצועות. במשחקים האולימפיים סיים שביעי בגמר הקפיצה לגובה בתוצאה של 2.33 מטר וחמישי בגמר הקפיצה לרוחק בתוצאה של 8.15 מטר. 

===2022===
באליפות העולם סיים תשיעי בתוצאה של 2.27 מטר.

===2023===
הריסון זכה באליפות ארצות הברית ובשלוש תחרויות ליגת היהלום בקפיצה לגובה. באליפות העולם זכה במדליית כסף בתוצאה של 2.36 מטר, תוצאה זהה לזו של המנצח ג'אנמרקו טאמברי, אך עם יותר פסילות.
== שיאים אישיים == 
===אצטדיון=== 
* קפיצה לרוחק: 8.47 מטר (2021) 
* קפיצה לגובה: 2.36 מטר (2021)
===אולם===
* קפיצה לרוחק: 8.45 מטר (2021) 
* קפיצה לגובה: 2.32 מטר (2022)

==קישורים חיצוניים==

*[https://www.nmnathletics.com/ViewArticle.dbml?&ATCLID=211628603&DB_OEM_ID=5200 פרופיל] באתר אוניברסיטת המדינה של לואיזיאנה
*[https://www.al.com/highschoolsports/article/lsu-signee-high-jump-extraordinaire-juvaughn-blake-is-the-huntsville-boys-athlete-of-the-year/ LSU signee, high jump extraordinaire JuVaughn Blake is the Huntsville Boys Athlete of the Year]

קטגוריה:קופצים לגובה אמריקאים
קטגוריה:קופצים לרוחק אמריקאים
קטגוריה:אמריקאים שנולדו ב-1999
קטגוריה:זוכי גביע באוורמן
קטגוריה:קופצים אמריקאים באולימפיאדת טוקיו (2020)
קטגוריה:קופצים לגובה באולימפיאדת טוקיו (2020)
קטגוריה:קופצים לרוחק באולימפיאדת טוקיו (2020)
קטגוריה:בוגרי אוניברסיטת המדינה של לואיזיאנה
קטגוריה:אתלטים באולימפיאדת פריז (2024)
ISO/IEC 27018

ISO/IEC 27018 הוא תקן להגנה על מידע אישי מזהה בסביבת מחשוב ענן. תקן זה הוא תקן ממשפחת תקני אבטחת מידע תקני ISO 27000.

התקן מבוסס על התקנים הבסיסיים ISO/IEC 27001 ו-ISO/IEC 27002 ומרחיב אותם להקשר של פרטיות במחשוב ענן.

הבקרות הנכללות בתקן הזה הן בקרות המבוססות על בקרות בתקן ISO/IEC 27001 אליהן מתווספות בקרות של ספקי שירותי ענן.

התקן תואם את עקרונות אבטחת הפרטיות המופיעים בתקן ISO/IEC 29100.

התקינה והרגולציה בנושא הפרטיות מתקדמים כאשר יותר מדינות יוצרות או מרחיבות רגולציה הנוגעת למידע אישי ולתהליכי פרטיות, באנגלית: PII processors.

ISO/IEC 27018 הוא חלק מהמגמה הזו. הוא משלים תקני אבטחה אחרים של ISO בהקשר של פרטיות בענן.
ספק שירותי ענן יכול לקבל הסמכה לתקן.

==מהדורות התקן==
* ISO/IEC 27018:2014
* ISO/IEC 27018:2019
==מבנה התקן==
התקן כולל 18 סעיפים ונספח. מבנה התקן ISO/IEC 27018:2019 הוא כמפורט להלן:
# Scope טווח
# Normative References
# Terms and definitions מושגים והגדרות
# Overview סקירה כללית
# Information security policies מדיניות אבטחת מידע
# Organization of information security מבנה אבטחת מידע
# Human resource security אבטחת מידע של משאבים אנושיים
# Asset management ניהול נכסי מחשוב
# Access control בקרת גישה
# Cryptography הצפנה
# Physical and environmental security אבטחה פיזית וסביבתית
# Operations security אבטחה תפעולית
# Communications security אבטחת תקשורת נתונים
# System acquisition, development and maintenance פיתוח, תחזוקה ורכישה של מערכות
# Supplier relationships
# Information security incident management ניהול אירועי אבטחת מידע
# Information security aspects of business continuity management היבטי אבטחת מידע של המשכיות עסקית
# Compliance התאמה לרגולציה ולתקינה

==תועלות שימוש בתקן==
# רמת אבטחה גבוהה יותר למידע על הלקוח
# יתרון תחרותי לספק הענן המוסמך לתקן בהשוואה לספקים אחרים
# הגנה על הספק והלקוח ברמה החוקית

==ראו גם==
* ISO/IEC 27017
* ISO/IEC 27001

==קישורים חיצוניים==
* [https://www.iqc.co.il/ISO-27018-cloud-privacy/ מזהה אישי בענן 2019:ISO/IEC 27018], המכון לבקרה ואיכות
* [https://www.sii.org.il/he/iso-27018/ המדריך ליישום ISO/IEC 27018], מכון התקנים הישראלי
<div style="direction: ltr;">
* [https://www.iso.org/standard/61498.html ISO/IEC 27018:2014 Information technology — Security techniques — Code of practice for protection of personally identifiable information (PII) in public clouds acting as PII processors].ISO
* [https://www.iso.org/standard/76559.html ISO/IEC 27018:2019 Information technology — Security techniques — Code of practice for protection of personally identifiable information (PII) in public clouds acting as PII processors].ISO
* Stan Gibson [https://www.infoworld.com/article/3000021/iso-27018-compliance-heres-what-you-need-to-know.html ISO 27018 compliance: Here's what you need to know], Infoworld

</div>

== הערות שוליים ==

קטגוריה:תקני ISO/IEC
קטגוריה:תקנים באבטחת מידע
בריאן ברובי

בריאן ברובי (בהולנדית: Brian Brobbey; 1 בפברואר 2002 באמסטרדם שבהולנד) הוא כדורגלן הולנדי, המשחק בעמדת החלוץ באייאקס ובנבחרת הולנד.

==קריירה==
ברובי נולד באמסטרדם שבהולנד בשנת 2002, והוא האח הצעיר של שלושת אחיו הכדורגלנים דריק לוקאסן, קווין לוקאסן וסמואל ברובי.

בצעירותו שיחק בצעירי אייאקס עד שערך את הופעת הבכורה שלו בקבוצה הבוגרת ב-31 באוקטובר 2020, כשעלה מהספסל וכבש בניצחון 2–5 על פורטונה סיטארד. הופעת הבכורה האירופית שלו הגיעה ב-9 בדצמבר 2020 נגד אטאלנטה בליגת האלופות. על היכולת הטובה שהציג זכה לשבחים מצד מאמנו אריק טן האך. דירקטוריון הכדורגל של אייאקס מארק אוברמארס הודיע ב-3 בפברואר 2021 כי ברובי יעזוב אותה בסוף העונה. שערו הראשון במסגרת אירופית היה ב-18 בפברואר נגד ליל בניצחון החוץ 1–2, ואייאקס חלפה על פניה אל עבר שלב שמינית הגמר.

ר.ב. לייפציג הודיע על החתמתו ב-12 במרץ 2021 אליה הצטרף ב-1 ביולי אותה שנה.

בינואר 2022 הושאל לאייאקס עד לתום העונה. ב-22 ביולי חתם בקבוצה תמורת 16 מיליון אירו.

== קריירה בינלאומית ==
ב-16 באוקטובר 2023 ערך ברובי את הופעת הבכורה שלו בנבחרת הולנד, בניצחון 1-0 על נבחרת יוון במשחק ידידות.

נכלל בסגל נבחרת הולנד לטורניר יורו 2024.

== תארים ==
;אייאקס
*הגביע ההולנדי: 2020/2021
*אליפות הולנד: 2020/2021, 2021/2022
; הולנד עד גיל 17
* אליפות אירופה עד גיל 17 (2): 2018, 2019

==קישורים חיצוניים==

== הערות שוליים ==

קטגוריה:כדורגלנים הולנדים
קטגוריה:חלוצי כדורגל הולנדים
קטגוריה:אמסטרדם: כדורגלנים
קטגוריה:כדורגלני אייאקס
קטגוריה:כדורגלני ר.ב. לייפציג
קטגוריה:כדורגלני נבחרת הולנד
קטגוריה:ספורטאים הולנדים בגרמניה
קטגוריה:כדורגלני יורו 2024
קטגוריה:הולנדים שנולדו ב-2002
Ghost (שיר של ג'יימי-לי קריוויץ)

Ghost הוא שיר שבוצע על ידי הזמרת הגרמנית ג'יימי-לי קריוויץ. השיר ייצג את גרמניה באירוויזיון 2016 בסטוקהולם, שוודיה, ונכתב על ידי תומאס בורצ'יה (הידוע יותר בשם DJ Thomilla), אנה ליין וקונרד הנסל.<ref name="Win"></ref> השיר בוצע על ידי קריביץ בעונה החמישית של תוכנית הריאליטי המוזיקלית "The Voice גרמניה". הסינגל יצא ב-12 בדצמבר 2015.<ref name="iTunes">[https://itunes.apple.com/de/album/ghost-from-voice-germany-single/id1060924622 Ghost - Single by Jamie-Lee Kriewitz on iTunes]</ref>

== תחרות האירוויזיון ==
קריביץ התמודדה בתחרות השירה Unser Lied für Stockholm (בעברית: השיר שלנו לסטוקהולם) ב-12 בינואר 2016.<ref></ref> היא הוכרזה כזוכה עם 44.5% מקולות הקהל. לאחר מכן, ייצגה את גרמניה באירוויזיון 2016. מכיוון שגרמניה חברה בביג 5, השיר עלה אוטומטית לגמר,<ref></ref> שם הגיע למקום האחרון עם 11 נקודות.

== מיקומי שיא ==

==קישורים חיצוניים==

==הערות שוליים==

קטגוריה:סינגלים בהוצאת איילנד רקורדס
קטגוריה:סינגלים מ-2015
קטגוריה:שירי 2015
קטגוריה:שירי אירוויזיון 2016
קטגוריה:שירי גרמניה באירוויזיון
קטגוריה:סינגלים בהוצאת פולידור רקורדס
ניסאן דיזל ספייס ראנר RP

ניסאן דיזל ספייס ראנר RP (ביפנית: 日産ディーゼル・スペースランナーRP, באנגלית: Nissan Diesel Space Runner RP) הוא אוטובוס עירוני, מתוצרת יצרנית האוטובוסים UD Trucks Corporation (ביפנית: UDトラックス株式会社), קרוי גם: Nissan Diesel) שהייתה בבעלות ניסאן אשר יוצר בין השנים 1986–2007 ביפן.

=="ניסאן דיזל ספייס ראנר RP"==
* "ניסאן דיזל ספייס ראנר RM" מוגדר כאוטובוס שיש בו סיפון יחיד לנוסעים.
* אוטובוס נמוך-רצפה.
* דלתות כניסה: 2.
* מנוע במיקום אחורי.

==דגמים==
* "P-RP80" – יוצר משנת 1986.
* "U-RP210" – יוצר משנת 1991.
* "KC-RP211/250" – יוצר משנת 1995.
* "KL-RP252" – יוצר משנת 2000.
* "PK-RP360" – יוצר משנת 2006.

==גלריה==
<gallery mode="packed" heights="120">
קובץ:KL-RP252FBN Fujikyu M8152.jpg | "ניסאן דיזל ספייס ראנר RP"
קובץ:U-RP210GAN Fujikyu M7451 rear.jpg | "ניסאן דיזל ספייס ראנר RP"
קובץ:Hokurikukoutuu KC-RP250FBN.jpg | "ניסאן דיזל ספייס ראנר RP"
קובץ:PK-RP360GAN - Keihinkyukou - C7655.jpg | "ניסאן דיזל ספייס ראנר RP"
קובץ:KeihinKyukoBus C7636 rear.jpg | "ניסאן דיזל ספייס ראנר RP"
קובץ:NewNSK.jpg | "ניסאן דיזל ספייס ראנר RP"
קובץ:U-RP210GAN Fujikyu M7452 inside.jpg | "ניסאן דיזל ספייס ראנר RP" - מבט למושבי הנוסעים
קובץ:U-RP210GAN Fujikyu M7453 cab.jpg | "ניסאן דיזל ספייס ראנר RP" - מבט לתא הנהג ולוח מחוונים
</gallery>

==ראו גם==
* ניסאן
* ניסאן דיזל ספייס דרים
* ניסאן דיזל ספייס ראנר RM
* ניסאון דיזל ספייס ראנר A
* ניסאן דיזל ספייס ראנר JP

==קישורים חיצוניים==

* 

==הערות שוליים==

קטגוריה:דגמי אוטובוסים
קטגוריה:כלי רכב שהושקו ב-1986
דיזל ספייס ראנר RP
קטגוריה:כלי רכב יפניים
קטגוריה:כלי רכב מנוע אחורי
ולנטין לאבילני

ולנטין לאבילני (בצרפתית: Valentin Lavillenie; נולד ב-16 ביולי 1991) הוא אתלט צרפתי, סגן אלוף אירופה באולם (טורון 2021) בקפיצה במוט.

== ביוגרפיה ==
לאבילני, בנו של קופץ במוט לשעבר, נולד בעיירה בחבל פואטו-שראנט שבמערב צרפת. הוא מתנשא לגובה של 1.71 מטר הנחשב לנמוך עבור העוסקים בקפיצה במוט. אחיו המבוגר הוא רנו לאבילני, אלוף אולימפי שיאן עולם בעבר וסגן אלוף עולם בקפיצה במוט.

===2013===
באליפות העולם שנערכה במוסקבה רוסיה ב-12 באוגוסט 2013 סיים לאבילני במקום 13 והאחרון בתחרות הגמר בקפיצה במוט לאחר שלא הצליח לעבור את הגובה ההתחלתי של 5.50 מטר. אחיו, רנו זכה במדליית כסף בתוצאה של 5.89 מטר. בשלב המוקדמות הוא דורג במקום 11 בתוצאה של 5.55 מטר.

חודש לאחר מכן, ב שנערכו בניס, צרפת בספטמבר אותה שנה הוא זכה במדליית זהב בקפיצה במוט בתוצאה של 5.50 מטר, לפני שונסי ברבר מקנדה (5.20 מטר).

===2015===
באליפות אירופה באולם שנערכה בפראג, צ'כיה ב-7 במרץ 2015 סיים לאבילני במקום שישי בקפיצה במוט בתוצאה של 5.65 מטר. אחיו, רנו, זכה בתואר בשיא אליפות חדש של 6.04 מטר.

===2017===
באליפות העולם שנערכה בלונדון בריטניה ב-6 באוגוסט 2017 סיים לאבילני במקום 14 בקפיצה במוט בתוצאה של 5.60 מטר. אחיו, רנו, זכה במדליית אר בתוצאה של 5.89 מטר.

===2019===
בתחרות שנערכה במונקו ב-12 ביולי 2019 הוא קבע בקפיצה במוט שיא אישי חדש של 5.82 מטר. תוצאה שדירגה אותו בסוף השנה במקום 9 בעולם לשנה זו. חודשיים וחצי לאחר מכן, באליפות העולם שנערכה בדוחה קטר ב-1 באוקטובר הוא סיים במקום שישי בקפיצה במוט בתוצאה של 5.70 מטר. אחיו, רנו סיים במקום 15 בתוצאה של 5.60 מטר.

===2021===
====סגן אלוף אירופה באולם====
באליפות אירופה באולם שנערכה בטורון, פולין ב-6 במרץ 2021 זכה לאבילני במדליית כסף בקפיצה במוט בשיא אישי חדש של 5.80 מטר, אחרי ארמנד דופלנטיס משוודיה שקבע שיא אליפות חדש 6.05 מטר, שיפור ב-1 ס"מ לשיא האליפות של אחיו, רנו, ולפני פיוטר ליסק מפולין (5.80 מטר).

== שיאים אישיים ==
===אצטדיון===
* קפיצה במוט: 5.82 מטר (2019)

===אולם===
* קפיצה במוט: 5.80 מטר (2021)

==קישורים חיצוניים==

קטגוריה:קופצים במוט צרפתים
קטגוריה:צרפתים שנולדו ב-1991
קטגוריה:קופצים במוט באולימפיאדת טוקיו (2020)
ואסוס מברובוניוטיס

ואסו ברג'ביץ (בסרבית: Васо Брајевић) הידוע ביוון גם בשם ואסוס מברובוניוטיס (ביוונית: Βάσος Μαυροβουνιώτης, "ואסוס המונטנגרי"; 1797 – 1847) היה גנרל מונטנגרי, שמילא תפקיד משמעותי במהפכה היוונית כנגד האימפריה העות'מאנית בשנת 1821 וסגן המלך.

== ביוגרפיה ==
ואסו ברג'ביץ (Васо Брајевић) נולד במודז' במפרץ קוטור (מונטנגרו של ימינו).<ref></ref><ref name="IZ"></ref><ref></ref> למד בבית הספר הימי בהרצג נובי,<ref></ref> שם הצטיין.<ref name="muzej1975"></ref>

קיבל את הכינוי "Mavrovouniotis" או "Mavrovouniota", "מונטנגרי" (Васо Црногорац), ביוון.

=== המהפכה היוונית ===
ב-1821 הוביל כוח של 120 מונטנגרים ויוונים, והצטרף לשלבים הראשונים של המהפכה היוונית. התחנה הראשונה שלו הייתה במרכז יוון, שם נפגש עם ניקולאוס קריזוטיס, לוחם יווני ותיק<ref></ref> מנהיג המהפכה היוונית באוויה, ונהפך ל"ולמי" שלו (אח רוחני, מנהג בלקני עתיק של אחוות דם). ב־1822 השתתף במאבק נגד הטורקים באתונה הפגין אומץ לב ונחשב לאחד הלוחמים הטובים ביותר.

ב־1824 פרצה מלחמת אזרחים ביוון. מברובוניוטיס חבר לכוחות הממשלה שהורכבו בעיקר מיוונים שהכיר מתחילת המהפכה. בזכות מחויבותו לצד שניצח במלחמה מונה לגנרל ופיקד על כוח של 1,500 לוחמים, כוח גדול באותה תקופה. בתקופה שבין 1826–1827 הוא היה אחד מלוחמי הגרילה הבודדים שלא הובסו על ידי הכוחות המצרים בפיקודו של אבראהים פאשא, שכמעט הכניע את היוונים.

מברובוניוטיס השתתף במשלחת יוונית כושלת לקפריסין ולבנון שנועדה לעורר מרד באזורים הללו.

=== ממלכת יוון ===
במדינה היוונית שהוקמה בשנות ה-30 של המאה העשרים, הפך לחבר באליטה שהקיפה את אותון, מלך יוון הראשון, נסיך בוואריה. מברובוניוטיס היה חבר במועצה הפרטית וסגן המלך.

זכה להערכה רחבה של העם היווני כאחד ממנהיגי הקוממיות וכאחד הדמויות המובילות של המדינה העצמאית. בקריירה הצבאית שלו הוביל לוחמים בשלושים ושישה קרבות וסבל מפציעות רבות, כולל פציעה חודרת בחזה.

מברובוניוטיס נפטר ב־9 ביוני 1847.

פגיון השייך למברובוניוטיס מוצג במוזיאון הלאומי של אתונה. האובייקט דמוי הכידון (charbi, χαρμπί) שימש כמשייף סכינים או כמטעין לוע. הפגיון נושא את הכיתוב (ביוונית): "נלחם בקרבות קדושים למען חברו יוון. וסוס מברובוניוטס".

== חיים אישיים ==
ב-1826 נשא את הלנה פנגלאו ממשפחת פנגלאוס הידועה. הלנה הלכה בעקבותיו לאורך הקמפיינים הקשים נגד הטורקים בהרי יוון. נפטרה בשנת 1891. לזוג היו שני בנים, אלכסנדרוס וטימולאון, שניהם היו גנרלים בצבא יוון.

== לקריאה נוספת ==
<div class="mw-content-ltr">
* 
* 
* 
</div>

==קישורים חיצוניים==

==הערות שוליים==

קטגוריה:אנשי צבא
קטגוריה:גנרלים יוונים
קטגוריה:דפים עם תרגומים שלא נסקרו
קטגוריה:ילידי 1790
קטגוריה:נפטרים ב-1847
קטגוריה:יוונים שנפטרו במאה ה-19
ג'ייק בורלי

ג'ייק בורלי (באנגלית: Jake Borelli; נולד ב-13 במאי 1991) הוא שחקן אמריקאי. הוא ידוע בשל תפקידיו כוולפגנג בסדרת הקומדיה "משפחת רעם" (2015–2018) וכד"ר לוי שמיט בסדרת הטלוויזיה "האנטומיה של גריי" (2017–הווה).<ref></ref>

== ראשית חייו ==
בורלי נולד בקולומבוס, אוהיו, ארצות הברית, ללינדה בורלי ומייק בורלי. יש לו שני אחים גדולים, בן וזק. הוא נהנה מציור, אמנות. הוא שקל ללמוד בבית ספר לאמנות כשזכה בתחרות ארצית לאמנות במהלך שנת הלימודים האחרונה שלו בתיכון. ב-2009, סיים את לימודיו בבית הספר התיכון העליוני ארלינגטון , והתקבל לאוניברסיטת קליפורניה בלוס אנג'לס ואוניברסיטת המדינה של אוהיו. הוא החליט לעבור ללוס אנג'לס כדי להמשיך ללימודי משחק. בהיותו בקולומבוס, הופיע בורלי ביותר מ-12 מופעים בתיאטרון הילדים של קולומבוס, שכלל תפקידים במחזות "Cheaper by the Dozen", "The Lion, The Witch and The Wardrobe", "Wiley and the Hairy Man", ו-"Holes".<ref></ref>

== קריירה ==
כשעבר ללוס אנג'לס, בורלי זכה במהירות לתפקידי משנה בתוכניות טלוויזיה כמו "iCarly", "Parenthood" , "NCIS: לוס אנג'לס" , "טרו ג'קסון", "גריק" ו"פרברי הגיהנום". הוא הופיע גם במספר סרטים קצרים.

ב-2017, הוא קיבל תפקיד בסרט הדרמה הקומית של נטפליקס, "Reality High" . באותה שנה, הוכרז כי בורלי ישחק את המתמחה ד"ר לוי שמיט בסדרת הטלוויזיה "האנטומיה של גריי".<ref></ref><ref></ref>

== חיים אישיים ==
ג'ייק בורלי יצא מהארון כהומו באינסטגרם בנובמבר 2018, מספר רגעים לאחר שידור הפרק השישי של העונה החמש עשרה של "האנטומיה של גריי", שבה דמותו, ד"ר לוי שמיט, גם יצא מהארון.<ref></ref>

== פילמוגרפיה ==
=== קולנוע ===
{| class="wikitable"
! שנה
! שם
! תפקיד
! הערות
|-
| 2012
| Nesting
| ג'וש
|
|-
| 2017
| #Realityhigh
| פרדי מאיירס
|
|-
|2018
| In Searching
| ג'ון
|
|}

=== טלוויזיה ===
{| class="wikitable"
! שנה
! שם
! תפקיד
! הערות
|-
| 2009
| Psych: Flashback to the Teen Years
| שון ספנסר
| סדרת רשת; 3 פרקים
|-
| rowspan="5" | 2010
| iCarly
| רוי
| פרק: "iSpace Out"
|-
| הנשכחים
| בחור מתיכון
| פרק: "Donovan Doe"
|-
| הורים במשרה מלאה
| החבר של סטיב
| פרק: "Team Braverman"
|-
| NCIS: לוס אנג'לס
| סטיבן מראגוס
| פרק: "Little Angels"
|-
| טרו ג'קסון
| הארווי
| 2 פרקים
|-
| rowspan="2" | 2011
| גריק
| עד ΩX מס' 1
| 2 פרקים
|-
| פרברי הגיהנום
| ילד
| פרק: "Charity Case"
|-
| 2014
| כנופיות אל-איי
| אנדי שילר
| פרק: "Invierno Cayó"
|-
| 2015–2018
| משפחת רעם
| וולפגנג
| תפקיד משני (עונות 4-3); 13 פרקים
|-
| 2016
| NCIS
| דין קמפבל
| פרק: "React"
|-
| 2017–הווה
| האנטומיה של גריי
| rowspan="2" | ד"ר לוי שמיט
| תפקיד חוזר (עונה 14–15)
תפקיד ראשי (עונה 16–הווה); 84 פרקים<ref></ref>
|-
| 2018–2021
| תחנה 19
| 6 פרקים
|-
| 2020
|כשהארי פגש את סם
| סם באסלי
| סרט טלוויזיה של Freeform
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:אמריקאים ממוצא איטלקי
קטגוריה:אמריקאים שנולדו ב-1991
ג'וליה השובבה

ג'וליה השובבה (באנגלית: Julia Misbehaves) הוא סרט קומדיה רומנטית אמריקאי משנת 1948, בבמויו של ג'ק קונוויי, עם גריר גרסון ווולטר פידג'ן בתפקידים הראשיים.

התסריט מבוסס על הרומן "The Nutmeg Tree" של מרג'רי שארפ משנת 1937.

==תקציר העלילה==
לונדון, 1936 השחקנית והזמרת ג'וליה פאקט (גריר גרסון) מקבלת מכתב הזמנה לנישואי בתה סוזן (אליזבת טיילור) המתגוררת עם אביה ויליאם (וולטר פידג'ון) בדרום צרפת. ג'וליה הכירה את ויליאם בשלהי מלחמת העולם הראשונה והם נישאו למרות התנגדות אימו (לוסיל ווטסון) ונולדה להם סוזן. לאחר שנה הם נפרדו אך לא התגרשו בגלל כבוד משפחתו.

באונייה לצרפת מכירה ג'וליה אקרובט בשם פרדי גונצ'יו (סזאר רומרו) שמופיע עם אחיו במופעי אקרובטיקה. היא מתאהבת בו ובהגיעם לפריז היא משתתפת במופע שלהם בו היא רוקדת ושרה. היא מסכימה להתארס לפרד אבל בינתיים הם נפרדים והיא מפתיעה את פרד ואימו. היא נפגשת עם סוזן והן מתחבקות למרות השנים הרבות שהפרידו ביניהן. בבית פקארד עוד גם הצייר ריצ'י (פיטר לופורד) שלוטש עיניים לעבר סוזן.

ג'וליה רוצה לקנות מתנות אך אין לה כסף. היא הולכת לקזינו אך מפסידה ואז "מתלבשת" על קולונל ווילוברוק (ברוס ניג'ל) שחושב שהיא שלו לאחר שנתן לה 6950 פרנקים אך היא מצליחה להתחמק ממנו ולקנות מתנות. היא אינה יודעת שהקולונל וויליאם הם חברים. כשויליאם, ג'וליה ווילוברוק נפגשים, העלילה מסתבכת.

העלילה מסתבכת שוב כאשר מגיע פרד לפגוש את "ארוסתו" ולאחר שהתברר לו מעשיה הוא בורח משם.

בינתיים מתפתחת שוב אהבה בין סוזן לריצ'י שבורחים על מנת להתחתן. לאחר מעלות ומורדות מתאהבים ויליאם וג'וליה מחדש.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|גריר גרסון
|ג'וליה פאקט
|
|-
|וולטר פידג'ן
|ויליאם פאקט
|
|-
|אליזבת טיילור
|סוזן פאקט
|בתם של ויליאם וג'וליה
|-
|פיטר לופורד
|ריצ'י לוגאן
|צייר
|-
|סזאר רומרו
|פרד גנוצ'יו
|אקרובט
|-
|ניג'ל ברוס
|קולונל ווילוברוק
|
|-
|לוסיל ווטסון
|גב' פאקט
|אמא של ויליאם
|}

==קישורים חיצוניים==

* [https://www.tcm.com/tcmdb/title/674/julia-misbehaves#overview ג'וליה השובבה], באתר TCM
* [https://www.youtube.com/watch?v=ckB6A34MDy8 ג'וליה השובבה], באתר יוטיוב
* [https://www.youtube.com/watch?v=F6uXqaDoyfk ג'וליה שרה ורוקדת], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1948
קטגוריה:סרטי אליזבת טיילור
קטגוריה:סרטי מטרו גולדווין מאייר
קטגוריה:סרטי קומדיה אמריקאיים
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטים רומנטיים
אשדוד נט

אשדוד נט הוא אתר חדשות מקומי ישראלי ועצמאי אשר הוקם בשנת 2009 על ידי אייל בן שמחון והוא מקומון אינטרנטי אשר מסקר באופן יומיומי את החדשות המתרחשות באזור אשדוד והסביבה.

== פעילות האתר ==
האתר צוות גדול ביחס למקומונים אחרים, 12 אנשים, מתוכם שישה עיתונאים בעלי תעודות עיתונות ממשלתית, צוות האתר מסקר את העיר אשדוד באופן יומיומי והתוכן באתר עוסק ברובו בחדשות מקומיות של העיר אשדוד והסביבה וחדשות ארציות הנוגעות באופן ישיר לחיי התושבים, הכנסותיו של האתר מגיעות בעיקר מהצגת פרסומות וכתבות ממומנות.

== סיפורים בולטים ==
=== מחאת השבת ===

בינואר 2018, בפעם הראשונה מאז הקמת העיר, הודיעה עיריית אשדוד בעקבות חוק המרכולים כי תחל במתן דוחות לעסקים אשר ייפתחו במהלך יום שבת. החלטה זו סוקרה בהרחבה במקומון, והסיקור עצמו הוביל למחאה מקומית אשר נקראה "מחאת השבת". במסגרת המחאה התחלקה העיר אשדוד לשני מחנות ברורים - בעד ונגד פתיחת העסקים. כמעט בכל שבוע התרחשו הפגנות של שני הצצדים ברחבי העיר, ישיבות מועצה הפכו לסוערות וטעונות ובוצעו פרובוקציות על ידי צוות המעודדות של מכבי אשדוד-באר טוביה במהלך משחק חצי הגמר בכדורסל מול מכבי תל אביב. לאחר כמעט שנה המחאה נעצרה לחלוטין בעקבות הצהרת ראש העירייה יחיאל לסרי כי לא ייתנו יותר קנסות על פתיחת העסקים בשבת. בתקופה של שנה פורסמו יותר מ-80 כתבות שסיקרו את המחאה ובעקבותיה גדל הייצוג החילוני במועצת העיר והצביון הדתי של העיר התמתן משמעותית.

=== רובע י"ד ===
במסגרת תחקיר התגלה שרובע י"ד בעיר אשדוד רלוונטי לבניית שכונות. קודם לתחקיר, גורמים מקצועיים בעירייה ובמשרד השיכון הצהירו שלא נותרו באשדוד שטחים פנויים לבניית שכונות וכי ייעוד הקרקע ברובע י"ד אינו מאפשר מגורים. ההד התקשורתי שיצר התחקיר הוביל לשחרור הקרקע לבנייה. כיום נמצא האזור בשלבי תהליכי בנייה ובנייה מתקדמים.

== רשת המקומונים "ישראל נט" ==
רשת המקומונים "ישראל נט" הוקמה רשמית בשנת 2011 על ידי אייל בן שמחון בעקבות אתר "אשדוד נט". הרשת החלה להתפתח לראשון לציון ויבנה ובהמשך התווסף גם המקומון "ירושלים נט". הקבוצה התרחבה וכוללת 13 מקומונים שמסקרים ערים שונות ברחבי הארץ (יבנה, אשקלון, ראשון לציון, באר שבע, נס ציונה, "יישובניק" אשר מסקר את החדשות ביישובי הדרום, "אשדודס" הפונה לקהל החרדי ועוד) כל המקומונים מבוססים על אותה תבנית עיצובית ומורכבים מאותם מדורי תוכן, אך כל מקומון עובד באופן נפרד ואוטונמי ומחזיק צוות שונה של עיתונאים.

== קישורים חיצוניים ==

* 

== הערות שוליים ==

קטגוריה:מקומונים דיגיטליים
קטגוריה:מקומונים
קטגוריה:עיתונות בעברית
קטגוריה:אשדוד: תרבות
ארניושאפאטי

ארניושאפאטי (בהונגרית: Aranyosapáti) הוא כפר במחוז סבולץ'-סטמאר-ברג שבצפון מזרח הונגריה.

ארניושאפאטי הוקם בשנת 1950 לאחר איחוד בין שני כפרים: קופוצפאטי (Kopócsapáti) ורוורניוש (Révaranyos).

==יהודי ארניושאפאטי==
בכפרים שמרכיבים את ארניושאפאטי חיו יהודים שהיו כפופים לקהילת מאנדוק.

===יהודי קופוצפאטי===
יהודים חיו בקופוצפאטי בתקופות זמן שונות, רבים מתושבי הכפר נרצחו בשואה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|76
|
|-
|1880
|95
|689
|-
|1910
|79
|
|-
|1920
|67
|
|-
|1930
|72
|
|-
|1941
|50
|1,221
|-
|}

===יהודי רוורניוש===
יהודים חיו ברוורניוש בתקופות זמן שונות, רבים מתושבי הכפר נרצחו בשואה.

{| class="wikitable"
! שנה
! מספר היהודים בכפר
!כלל האוכלוסייה
|-
|1840
|47
|
|-
|1880
|104
|727
|-
|1910
|85
|
|-
|1920
|70
|
|-
|1930
|38
|
|-
|1941
|45
|1,139
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
אלפקה סורית

אלפקות סוריות
האלפקה הסורית היא אחת משני גזעים של האלפקה ביחד עם אלפקת ההואקיה.
מתוך 3.7 מיליון פריטים בעולם, עשרה אחוזים הם מגזע הסורי. מחקר אחד גילה שלאלפקות סוריות יש שערות בקוטר של פחות מ-35 מיקרומטר בתדירות נמוכה יותר. אפשר להרביע את האלפקות הסוריות כדי להכין מהפרווה מעילים.

==קישורים חיצוניים==
==הערות שוליים==

קטגוריה:גמליים
Ecosia

Ecosia (בתעתוק לעברית: אקוזיה) הוא מנוע חיפוש אינטרנטי שתורם 80% או יותר מרווחיו לארגונים ללא מטרות רווח שעוסקים בייעור על ידי נטיעת עצים. חברת Ecosia מגדירה את עצמה כעסק חברתי שמקדש את הפרטיות של משתמשיו וטוענת לשקיפות פיננסית מלאה.

== היסטוריה ==
לוגו האתר הישן שהיה בשימוש עד 2022
מנוע החיפוש Ecosia הושק ב-7 בדצמבר 2009. עד 2010, אקוזיה העבירה את תרומותיה לתוכנית של הסניף הגרמני של הקרן העולמית לשימור חיות הבר שהגנה על נהר ז'ורואנה באגן האמזונס בברזיל.

בשנת 2011, מנוע החיפוש גייס מעל ל-250 אלף אירו.

בין החודשים יולי 2013 לספטמבר 2014, אקוזיה תרמה לתוכנית Plant a Billion Trees של ארגון The Nature Conservancy, שמטרתה שיקום ושחזור היער האטלנטי בברזיל.

בשנת 2015 אקוזיה החלה לקחת חלק במימון ייעור בבורקינה פאסו כחלק ממיזם החומה הירוקה הגדולה שמטרתו מניעת מדבור.

ב-9 ביוני 2022, הושק עיצוב חדש לאתר יחד עם פרסום מניפסט חדש לחברה ושינוי במודל נטיעת העצים שלה.

== קישורים חיצוניים ==

* 

== הערות שוליים ==

2021 03
קטגוריה:מנועי חיפוש
השריפים של לונדון

שני שריפים נבחרים מדי שנה לסיטי של לונדון על ידי חברות הליבריינס - אחד מאיגודי המקצוע או המסחר של העיר לונדון.

כיום לשריפים חובות סמליות בלבד, אך בעבר לנושאי המשרה הייתה אחריות שיפוטית חשובה. הם פעלו במסגרת בית הדין הפלילי המרכזי, אולד ביילי, מאז החל תפקידו המקורי כבית המשפט של העיר ומידלסקס.

== תולדות המשרד ==
תואר השריף, או 'ריב הפלך' (Shire Reeve), התפתח בתקופה האנגלו-סקסית של ההיסטוריה האנגלית. ה'ריב' היה נציג המלך בעיר, עיירה או פלך, אשר היה אחראי לגביית מיסים ואכיפת החוק באזור. לשריפים היו גם תפקידים שיפוטיות בבתי המשפט בעיר.

עד שנת 1130 מונו השריפים ישירות על ידי המלך, עד אשר העיר לונדון השיגה מידה של שלטון עצמי באמצעות אמנה שהוענקה על ידי הנרי הראשון, אשר בה נכללה הזכות לבחור שריף משלה, זכות שאושרה באמנת 1141 על ידי המלך סטיבן. על פי אמנתו של הנרי, לשריפים של לונדון יש את זכות השיפוט גם על המחוז השכן מידלסקס, תמורת 300 ליש"ט לשנה לכתר עבור הפריבילגיה.

צעד זה של הנרי לא הפך את המחוז לתלוי בעיר לונדון, אלא מאותה תקופה נראו העיר לונדון ומידלסקס כאזור מנהלי אחד.

בשנת 1189, התקבע שנושא משרת ראש העיר ישמש גם בתור שופט ראשי עבור הסיטי של לונדון (בנוסח ערים אירופאיות בחלק מהזמן כמו רואן ולייז'); שינוי זה אושר מחדש על ידי אמנה שהוענק על ידי המלך ג'ון בשנת 1215. מכיוון שכך, השריפים הועברו לתפקיד פחות בכיר בניהול העיר, והפכו לכפופים לראש העיר. נושא משרת ראש העיר (לימים הלורד ראש העיר של לונדון) כיהן בדרך כלל כשריף לפני שהיה ראש עירייה, ובשנת 1385 קבעה המועצה המשותפת של לונדון כי כל ראש עיריית לורד לעתיד היה צריך "להיות בעבר שריף כדי שיוכל להישפט בנוגע לממשלו, ושפע לפני שהוא משיג את האחוזה לראשות העיר". מסורת זו נמשכת עד היום.

בשנת 1889 הוגבלה סמכות השיפוט של השריפים רק לעיר לונדון. חוק השלטון המקומי, 1888, הקים משרד חדש של השריף הגבוה של מידלסקס, שמונה באותה צורה של מחוזות אנגלים וולשיים אחרים. במקביל, נכללו החלקים המאוכלסים ביותר במידלסקס במחוז לונדון החדש, שעד אז היה לו שריף גבוה משלה<ref></ref>.

==תחום השיפוט ==
תחום השיפוט של הנבחרים מהמאה ה-7 (למעט בין השנים 1067 עד 1132) משתרע על הקילומטר המרובע של העיר לונדון.

בשנת 1132 קבע הנרי הראשון כי לשריפים של לונדון יש את זכות השיפוט גם על המחוז השכן מידלסקס, תמורת 300 ליש"ט לשנה לכתר עבור הפריבילגיה.

הרחבתו של תפקיד השריף הגבוה מלונדון רבתי העניקה לו שליטה על אזורים רבים מלונדון רבתי, המאגדת חלקים מכמה מחוזות ישנים, ובמיוחד מידלסקס.

== תהליך המינוי ==

על פי "מנהג של שימוש בימי קדם בעיר",<ref name="howell">Howell et al., p.&nbsp;191</ref> שני השריפים נבחרים באולם כל קיץ בהסכמת כלל הליברמנים, אלא אם כן נדרשת הצבעה מהקומה תוך ארבעה עשר יום. הקצינים החוזרים באולם המשותף הם מקליט לונדון (השופט הבכיר של "ביילי הזקנה") והשריפים היוצאים. השריפים הנוכחיים הם פרופ' אלדר פרופסור מיכאל מיינלי ומר כריסטופר הייוורד<ref></ref>.

== מגורים ==

במהלך שנות שירותם, השריפים מתגוררים באולד ביילי, בית הדין הפלילי המרכזי, כך שאחד מהם תמיד יכול להיות נציג בחבר השופטים.
== רשימת השריפים של לונדון ==

== ראו גם ==

* מועצת לונדון רבתי
* מועצת מחוז לונדון
* משאל העם על רשות לונדון רבתי
* ראש עיריית לונדון
* האיגוד של לונדון
* הלורד ראש העיר של לונדון
* אספת לונדון

==קישורים חיצוניים==

== הערות שוליים ==

קטגוריה:הסיטי של לונדון
קטגוריה:לונדון: ממשל
קטגוריה:בריטים נושאי משרות טקסיות
ענת כרם

ענת כרם (נולדה ב-1964) היא ביוכימאית ודוגמנית-עבר ישראלית.

==ביוגרפיה==
כרם נולדה בחיפה לאבנר ויהודית כרם ולה אחות.

ב-1982 השתתפה בתחרות מלכת היופי של ישראל וקיבלה את התואר "נערת השנה" לאחר שהגיעה למקום השני. בהמשך לכך, ייצגה את ישראל בתחרות "מיס עולם". לאחר מכן החלה בקריירת דוגמנות.

היא הופיעה במסע פרסום של מועצת הפירות.

לאחר סיום קריירת הדוגמנות, עשתה דוקטורט בביוכימיה באוניברסיטת תל אביב, לאחר מכן למדה לימודי פוסט-דוקטורט במכון ויצמן. היא עוסקת בטיפול בגישת ביוסינתזה.

ב-2008 השתתפה בתצוגה של המעצב ירון מינקובסקי. ב-2012 הופיעה בתצוגת אופנה של "גולברי" במסגרת מחווה לדוגמניות עבר.

נשואה לאודי אנג'ל ואם לשניים.

==קישורים חיצוניים==

* 

==הערות שוליים==

קטגוריה:משתתפות בתחרות מלכת היופי (ישראל)
קטגוריה:משתתפות בתחרות מיס עולם 1982
קטגוריה:ביוכימאיות ישראליות
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:ישראליות שנולדו ב-1964
קטגוריה:ישראלים שנולדו ב-1964
יחסי גיאנה–ספרד

יחסי גיאנה–ספרד הם היחסים הדו-צדדיים והדיפלומטיים בין גיאנה וספרד.

== יחסים היסטוריים ==
שפכי נהרות אסקיבו ואורינוקו, והחוף כולו של גיאנה, נחקר על ידי אלונסו דה אוחדה ופדרו אלונסו ניניו הספרדים, אשר הגיעו לדמררה ב-1499, כפי שכונה על ידי חואן דה לה קוסה, שגם מיפה את האזור. הנקודה בה נחתו נקראה קאבו דה סן אלונסו.

בין השנים 1530–1531, דייגו דה אורדאס כבש וישב את כל חופי גיאנה, ובשנת 1594 ספרד השתלטה רשמית על פרבוניציית גיאנה, שכלל את שטחי גיאנה אסקיבה שכיום (2021) טוענת עליו ונצואלה. מקובל שעד לפלישת ההולנדים בשנת 1615, יותר מ-2,000 מתנחלים ספרדים כבשו את השטח הזה.

== יחסים דיפלומטיים ==
שגרירות ספרד בפורט אוף ספיין הוסמכה עבור גיאנה מאז 2008, ובתחילת 2012 אישרה גיאנה את מינויו הרשמי של קונסול כבוד ספרדי במדינה.

== ביקורים רשמיים ==
=== אישים ספרדים שביקרו בגיאנה ===
במאי 2014 ביקר שר החוץ ושיתוף הפעולה, חוסה מנואל גרסיה-מרגאיו, בג'ורג'טאון לרגל פגישת ה-COFCOR (ישיבת שרי החוץ) של CARICOM.

=== אישים מגיאנה שביקרו בספרד ===
ביוני 2014 שר התיירות, התעשייה והמסחר של גיאנה, מוחמד אירפאן עלי, נסע למדריד כדי להשתתף בסמינר בנושא תיירות שאורגן על ידי EOI (בית הספר לארגון התעשייה) יחד עם משרד החוץ ושיתוף פעולה, המשרד לתעשייה, אנרגיה ותיירות ומכון התיירות בספרד.

לפני, ולרגל פסגת האיחוד האירופי-LAC השישית, שהתקיימה בין התאריכים 17–19 במאי 2010, נסעה שרת החוץ, קרולין רודריגס-בירקט, לספרד.

== נציגויות דיפלומטיות ==
* גיאנה מוצגת בספרד באמצעות שגרירותה בבריסל, בלגיה.
* ספרד מיוצגת בגיאנה באמצעות שגרירותה בפורט אוף ספיין, טרינידד וטובגו, ובנוסף מחזיקה קונסוליית כבוד בג'ורג'טאון.

== הערות שוליים ==
יחסי ארגנטינה–גיאנה

[[נשיא ארגנטינה מאוריסיו מאקרי (מימין) מקבל כתב האמנה משגריר גיאנה ג'ורג' וילפרד טלבוט, 2019]]
יחסי ארגנטינה–גיאנה הם יחסי החוץ בין ארגנטינה וגיאנה.

== סקירה כללית ==
ארגנטינה וגיאנה כוננו יחסים דיפלומטיים ב-6 באוקטובר 1972. שתי המדינות הן חברות מלאות בארגון מדינות אמריקה ובאיחוד מדינות אמריקה הדרומית.

== נציגויות דיפלומטיות ==
* ארגנטינה מחזיקה בגיאנה שגרירות בג'ורג'טאון.
* גיאנה מיוצגת בארגנטינה באמצעות שגרירותה בברזיליה, ברזיל.

==קישורים חיצוניים==

== הערות שוליים ==
יחסי סנט וינסנט והגרנדינים – ספרד

יחסי סנט וינסנט והגרנדינים–ספרד הם היחסים הדו-צדדיים והדיפלומטיים בין סנט וינסנט והגרנדינים וספרד.

== יחסים היסטוריים ==
סירות קאנו (C) תוקפות בהפתעה שתי ספינות מסחריות ספרדיות (B) שנשלחו על ידי ניקולאס דה קרדונה, 1614.
כריסטופר קולומבוס והמגלים הספרדים התעלמו במידה רבה מסנט וינסנט ומאיי גרנדין הקטנים הסמוכים, במקום זאת התמקדו בחיפוש אחר זהב וכסף במרכז ודרום אמריקה. הם אכן יצאו למסעות עבדים סביב סן ויסנט לאחר הסנקציה המלכותית בשנת 1511, והובילו את תושבי הקריביים אל פנים האי, אך הספרדים לא עשו כל ניסיון לתקוף את האי.

== יחסים דיפלומטיים ==
ספרד מקיימת יחסים עם סנט וינסנט והגרנדינים מאז 1986. נכון לעכשיו, היא מיוצגת באמצעות שגרירותה בפורט אוף ספיין, טרינידד וטובגו.

== אמנות ==
ב-22 בספטמבר 2014 חתם שר החוץ ושיתוף הפעולה, חוסה מנואל גרסיה-מרחלו, עם שר החוץ וסחר החוץ, קמילו גונסאלבס, על מזכר הבנות לשיתוף פעולה בין שתי המדינות וחיזוק היחסים הבילטרליים.

== נציגויות דיפלומטיות ==
* סנט וינסנט והגרנדינים מיוצגת בספרד באמצעות שגרירותה בלונדון, בריטניה.
* ספרד מיוצגת בסנט וינסנט והגרנדינים באמצעות שגרירותה בפורט אוף ספיין, טרינידד וטובגו, ובנוסף מחזיקה קונסוליית כבוד בקינגסטאון.

== הערות שוליים ==
ברכה נאמן

ברכה נאמן (28 באוגוסט 1940 – 29 ביולי 2004) הייתה שחקנית ישראלית.

== ביוגרפיה ==
נאמן נולדה בירושלים. היא למדה בלט בצעירותה, ולאחר מכן למדה משחק בבית צבי. ב-1964 הופיע בסרטו של הבמאי יורם גרוס "רק בלירה", שנה לאחר מכן שיחקה נערת ליווי בסרט "הבו בנות לאילת".

היא הופיעה בסרט "סבינה והגברים" ובסרט "ארבינקא". ב-1968 גילמה את אשתו של גדעון שמר בסרט "איריס". היא גילמה אשתו של מרצה באוניברסיטה בסרט "מרגו שלי".

בסרט "תל אביב לוס אנג'לס" גילמה ישראלית עשירה הגרה בלוס אנג'לס.

בנוסף להופעותיה בקולנוע הישראלי, היא עבדה בתיאטרון הורוד שפעל בתל אביב.

היא נישאה למהנדס דוד לוי, ונולדו להם שני ילדים דרור ויסמין, עקב עבודתו של בעלה התגוררה תקופה מסוימת בסן פרנסיסקו. לאחר גירושיה הותירה את ילדיה בחזקת גרושה.

==קישורים חיצוניים==

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות בית צבי
קטגוריה:בוגרי בית צבי
קטגוריה:ישראליות שנולדו ב-1940
קטגוריה:ישראלים שנולדו ב-1940
קטגוריה:ישראליות שנפטרו ב-2004
קטגוריה:ישראלים שנפטרו ב-2004
אדוארד רפולדי

אדוארד רפולדי (בגרמנית: Eduard Rappoldi; 21 בפברואר 1839, וינה – 16 במאי 1903, דרזדן) היה כנר, מלחין ומנצח אוסטרי, שידוע בשל היותו חבר ברביעיית יואכים. הוא היה אביו של הכנר אדריאן רפולדי .

== ביוגרפיה ==
אדוארד רפולדי נולד ב-21 בפברואר 1839 בעיר וינה לשם "אדוארד רפולד". בילדותו למד במקביל נגינה בפסנתר ובכינור. בגיל שבע, הלחין יצירות משלו וקיים את הקונצרט הראשון שלו. מאוחר יותר, הוא התמקד בכלי מיתר ולמד יחד עם עם ליאופולד יאנסה ועם יוזף בהם. בין השנים 1851–1854 למד באוניברסיטה למוזיקה ואמנויות הבמה של וינה ומורו היה גאורג הלמסברגר. לאחר מכן הוא גם למד הלחנה ותורת המוזיקה בהנחיית סימון זכטר ופרדיננד הילר.

בין השנים 1854–1861, ניגן בתזמורת האופרית של וינה. בשנות ה-50 של המאה ה-19, ערך מספר סיורי סולו באימפריה האוסטרו-הונגרית, גרמניה, בלגיה והולנד. בין השנים 1861–1866, עבד בהנהגתו של הרמן לוי, שייעץ לרפולדי בתחום ההלחנה וייסד גם רביעיית מיתרים שכללה בין השאר גם את יאן גרז'ימאלי . בשנת 1866 ניהל את בית האופרה של ליבק, בשנת 1867 ניהל את בית האופרה של שצ'צ'ין, בשנת 1868 ניהל את בית האופרה בבראונשווייג ובין השנים 1869–1870, ניהל את התיאטרון הגרמני בפראג.

בין השנים 1871–1877, חי בברלין ולימד בבית הספר הגבוה למוזיקה בברלין בהדרכתו של יוזף יואכים, יחד עם היינריך דה אהנה שהחליפו את יואכים עצמו בזמן היעדרותו. שם הוא היה פרופסור מאז 1876 וניגן על ויולה ברביעיית יואכים.

בין השנים 1877–1898, היה נגן בתזמורת הסקסונית הממלכתית של דרזדן. במקביל, הוא קיים קונצרטים שזכו לשבחים בדרזדן (בעיקר בזכות ביצוע יצירותיו של יוהאן סבסטיאן באך לכינור סולו).

בשנת 1875 רפולדי נישא לפסנתרנית לורה רפולדי מבית קהר ונולדו להם חמישה ילדים. בנוסף על כך הם הופיעו הרבה בדואטים. (בשנת 1881, במיוחד, עשה סיבוב הופעות באנגליה) .בין תלמידיו, מוזיס סונס .

אדוארד רפולדי נפטר ב-16 במאי 1903 בעיר דרזדן.

== יצירותיו ==
רפולדי פעל גם כמלחין והלחין שתי סימפוניות, כמה רביעיות מיתרים, שתי סונאטות לכינור, סונאטה לפסנתר וכ-30 שירים.

== קישורים חיצוניים ==

== הערות שוליים ==

קטגוריה:מלחינים אוסטרים
קטגוריה:כנרים אוסטרים
קטגוריה:מנצחים אוסטרים
קטגוריה:ילידי 1839
קטגוריה:אוסטרים שנפטרו ב-1903
מריו זוכוביצקי

מריו זוכוביצקי (בספרדית: Mario Schujovitzky; 24 בפברואר 1953 – 16 במרץ 2021) היה כדורגלן ארגנטינאי-ישראלי, ששיחק בעמדת השוער במספר קבוצות, אך מזוהה יותר מכל עם קבוצת הפועל באר שבע, בה שיחק ברוב הקריירה שלו.

== ביוגרפיה ==
זוכוביצקי נולד בארגנטינה בעיר סנטה פה, ובהיותו ילד בבית הספר שיחק במכבי סנטה פה (קבוצת הספורט של ארגון מכבי העולמית מהעיר), עד שנתגלה ונרכש על ידי קבוצת צ'קריטה ג'וניורס (שמקורה בבואנוס איירס) מהליגה הארגנטינאית המקצוענית שם החל את הקריירה כשוער מקצוען, בהיותו בגיל 18. עם הזמן הרוויח זוכוביצקי את מקומו בהרכב הראשון ושיחק 6 עונות במדי הקבוצה הארגנטינאית מהליגה הראשונה. זוכוביצקי עלה לישראל מארגנטינה בשנת 1977 בגיל 24, עקב המצב הפוליטי הבלתי יציב ששרר בארגנטינה בתקופה זו, וקיבל אזרחות ישראלית מכוח חוק השבות. ב-1980 עבר לקבוצת הפועל ירושלים שם עמד בין קורות השער במשך 2 עונות, לאחריהן חזר להפועל באר שבע למשך 5 שנים נוספות, עד שפרש מכדורגל בגיל 34 וחזר לארצו.

במהלך הקריירה שמר זוכוביצקי על רשת נקייה ב-101 משחקים מתוך 252 משחקים בהם שיחק, ועצר סך הכל 11 פנדלים מתוך 28 שנבעטו נגדו. ממוצע הצלחה של 0.39, הטוב ביותר בהיסטוריה של הליגה הישראלית הבכירה. במיוחד זכור מתקופתו בישראל שהוא ליווה את נבחרת ארגנטינה בימי ביקורה בישראל ביחד עם כוכבה דייגו ארמנדו מראדונה, ב-1986, רגע לפני שטסה למונדיאל במקסיקו וזכתה בו.

לאחר תום הקריירה חזר לארגנטינה, שם התגורר בשארית חייו. ב-16 במרץ 2021 נפטר זוכוביצקי בבית החולים בעיר סנטה פה שבארגנטינה, ממחלה קשה.

==קישורים חיצוניים==

* [https://www.nli.org.il/he/newspapers/mar/1977/07/31/01/article/193 סניור מריו זורוביצקי מסנטה-פה לבירת הנגב], מאת ר. אריה, עיתון ⁨⁨מעריב⁩⁩, 31 יולי 1977

==הערות שוליים==

קטגוריה:כדורגלנים ארגנטינאים
קטגוריה:כדורגלנים ישראלים
קטגוריה:שוערי כדורגל ארגנטינאים
קטגוריה:שוערי כדורגל ישראלים
קטגוריה:סנטה פה (ארגנטינה): כדורגלנים
קטגוריה:כדורגלני הפועל באר שבע
קטגוריה:כדורגלני הפועל ירושלים
קטגוריה:ישראלים ילידי ארגנטינה
קטגוריה:עולים בשנות ה-1970
קטגוריה:ישראלים שנולדו ב-1953
קטגוריה:ישראלים שנפטרו ב-2021
טריפ נעורים

טריפ נעורים (באנגלית: Dazed And Confused) הוא סרט התבגרות קומי אמריקאי משנת 1993, בבימויו של ריצ'רד לינקלייטר. הסרט עוקב אחר מספר קבוצות תלמידי תיכון, כמו גם תלמידי חטיבת הביניים שעולים לתיכון ביום האחרון ללימודים בשנת 1976.

==דמויות==
* ג'ייסון לונדון – רנדול "פינק" פלויד
* ווילי ויגינס – מיטש קרמר
* מישל ברק – ג'ודי קרמר
* כריסטין הרנוס – קיי פולקנר
* רורי קוקריין – רון סלייטר
* בן אפלק – פרד או'בניון
* אדם גולדברג – מייק ניוהאוס
* אנתוני ראפ – טוני אולסון
* מת'יו מקונוהיי – דייוויד וודרסון
* מילה יובוביץ' – מישל בורוס

==מורשת==
הבמאי קוונטין טרנטינו כלל את הסרט בין עשרת הסרטים האהובים עליו בכל הזמנים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1993
קטגוריה:סרטי נעורים אמריקאיים
קטגוריה:סרטי התבגרות
קטגוריה:סרטים באנגלית
קטגוריה:סרטים עצמאיים
קטגוריה:סרטי פולחן
מברוליתארי

מברוליתארי (ביוונית: Μαυρολιθάρι) הוא כפר בהר אוטה בצפון פוקיס, יוון, בגובה 1,140 מטר. מאז רפורמת השלטון המקומי בשנת 2011 היא חלק מעריית דלפי, והרשות המוניצפלית של קליז.

לפי מפקד האוכלוסין שנערך בשנת 2011, עמד מספר התושבים בכפר על 491.

== היסטוריה ==
במהלך כיבוש יוון על ידי כוחות הציר הכפר נשרף. במאי 1943 במהלך פעולות הסריקה האיטלקיות נערך קרב נגד קבוצת המחתרת Ladiou ELAS שהשתמשו במברוליתארי כבסיסם.<ref></ref>

== הערות שוליים ==

קטגוריה:יוון: כפרים
פיגוע הירי בכביש 60 (2015)

פיגוע הירי בכביש 60 היה פיגוע ירי שביצע מחבל פלסטיני כנגד כלי רכב שבו נסעו יהודים בכביש 60, סמוך ליישוב עתניאל בא' בכסלו ה'תשע"ו, 13 בנובמבר 2015. בפיגוע נרצחו יעקב ליטמן ובנו נתנאל, ושני בני משפחה נוספים נפצעו. הפיגוע זכה להד תקשורתי גבוה יחסית, בשל סמיכות האירועים בין הפיגוע לבין חתונת בת המשפחה, שרה תחיה ליטמן.
==הפיגוע==
בצהרי יום שישי, 13 בנובמבר 2015 (א' בכסלו ה'תשע"ו) יצאו שבעה מבני משפחת ליטמן מביתם שבקריית ארבע ברכבם לכיוון היישוב מיתר, לצורך שבת חתן לקראת חתונת בת המשפחה, שרה תחיה.

בסביבות השעה 15.00, דקות אחדות אחרי שעברו את היישוב עתניאל, נתקלו בני המשפחה במארב של שאדי מוטאווע, פלסטיני בן 27 תושב חברון, אשר חסם את נתיב הנסיעה באמצעות רכבו ופתח בירי לעבר הרכב. אבי המשפחה, הרב יעקב ליטמן (45) נפגע ונהרג במקום, ובנו נתנאל (18) שנהג ברכב, נפצע באורח קשה, אך הספיק להזעיק עזרה, בטרם נפטר מפצעיו. הרכב נעצר וסטה מהכביש, ומוטאווע פתח את דלתות הרכב כדי לפגוע ביושבים מאחור, אך מעצור בנשק מנע ממנו לעשות זאת, והוא נמלט מהמקום. לטענת גורמים ישראליים, אמבולנס של הסהר האדום הפלסטיני שנקלע למקום סירב להעניק סיוע רפואי לפצועים, טענה שגובתה בהקלטת השיחה שניהל בן המשפחה עם מוקד מד"א, אך הוכחשה על ידי הסהר האדום. כוחות ההצלה שהגיעו למקום נאלצו לקבוע במקום את מותם של יעקב ונתנאל, ופינו את יתר בני המשפחה שנפגעו קל ובינוני לטיפול רפואי.

==לאחר הפיגוע==
קברם של יעקב ונתנאל ליטמן בהר המנוחות
שאדי מוטעווא נמלט מהמקום מיד לאחר הירי. כוחות הביטחון ניהלו מצוד אחריו, שכלל הטלת כתר על העיירות יטא ובית עווא.

מוטעווא נלכד במהלך השבת בביתו בשכונת ג'בל רחמה שבחברון, לאחר שאביו הסגירו לידי צה"ל מחשש שביתו ייהרס. הוא נידון לשלושה מאסרי עולם.

הלוויתם של יעקב ונתנאל התקיימה במוצאי אותה השבת בהר המנוחות שבירושלים, והשתתפו בה המונים. בין המספידים היו נשיא המדינה ראובן ריבלין (שהספדו הופרע על ידי כמה ממשתתפי ההלוויה שהושתקו בידי בני המשפחה), שר החקלאות אורי אריאל כנציג הממשלה, והרבנים דב ליאור ושלמה משה עמאר, ונכחו בה גם ראש עיריית ירושלים ניר ברקת, סגן השר אלי בן דהן ומפקד פיקוד המרכז רוני נומה

ראש הממשלה בנימין נתניהו הנחה את משרד החוץ להגיש תלונה לצלב האדום על התנהלות הסהר האדום בפיגוע.

חתונתה של הכלה שרה תחיה ליטמן, בתו של יעקב ואחותו של נתנאל, נדחתה בשל הפיגוע. לקראת החתונה, הזמינו בני הזוג את הציבור הרחב לשמוח איתם בשמחתם. בחתונה שהתקיימה ב-26 בנובמבר נכחו אלפי אנשים, בהם רעיית ראש הממשלה שרה נתניהו, שרים, חברי כנסת ורבנים. על כך, נכללה שרה תחיה ברשימת "100 היהודים המשפיעים" לשנת 2016 של העיתון היהודי-אמריקני "אלגעמיינער זשורנאל".

מספר חודשים לאחר הפיגוע, זכה יעקב ליטמן באות "מורה המאה" מטעם מנהל החמ"ד.

==הנצחה==
בשנת 2018 בנו בני נוער מקריית ארבע בריכת אגירה לשחיה ורחצה סמוך ליישוב לזכרו של נתנאל ליטמן בשם "מעיין חי".

בשנת 2019 הורחב בית הכנסת במכון לרבני יישובים בקריית ארבע, שבו התפללו בני משפחת ליטמן, ונקרא על שמם "משכן יעקב חי". לבית הכנסת גם הוכנס ספר תורה שנכתב לזכרם.

==קישורים חיצוניים==
* 
* 
* 

==הערות שוליים==

עתניאל
עתניאל
קטגוריה:הר חברון
עתינאל
עתניאל
עתניאל
יהודית האופטמן

יהודית רבקה האופטמן (באנגלית: Judith Rebecca Hauptman; נולדה בשנת ה'תש"ג, 1943) היא חוקרת תלמוד יהודית-אמריקאית, פרופסור בבית המדרש לרבנים באמריקה, רבה בתנועה המסורתית (קונסרבטיבית) בארצות הברית, וממובילות המחקר על תרבות האישה ומעמדה במשנה ובספרות התלמודית והרבנית.
האופטמן היא האישה הראשונה שקיבלה תואר דוקטור בחקר התלמוד (1982).

== תולדותיה ==
יהודית האופטמן נולדה בברוקלין בשנת 1943.

=== קריירה אקדמית ===
לאחר תואר ראשון בכלכלה ממכללת ברנרד למדה בבית המדרש לרבנים באמריקה (Jewish Theological Seminary) ובאוניברסיטה העברית. את ההסמכה (התואר השני) והדוקטורט (התואר השלישי בשנת 1982) קיבלה מבית המדרש לרבנים. היא הייתה האישה הראשונה שקיבלה תואר דוקטור בתחום התלמוד.

היא מכהנת כפרופסור במכון שכטר למדעי היהדות של המסורתית קונסרבטיבית וכראש החוג לתלמוד ולימודים רבניים במוסד זה.

=== הסמכה לרבנות והעצמה נשית יהודית-דתית ===
בשנת 2003 הוסמכה יהודית האופטמן לרבנות בידי האקדמיה לדת היהודית (אשר עד שנות השישים נקראה האקדמיה ליהדות חפשית).

מעט אחרי ההסמכה הקימה את אוהל אילה - תוכנית להעצמת צעירים ובני נוער בארצות הברית, המקיים תפילות לחגים וכן את שתי סעודות ליל הסדר (כנהוג מחוץ לישראל) בלילה הראשון לקהל הרחב, ובלילה השני לצעירים בסביבות הגילאים 20 עד 30.

היא בין החברות הראשונות בתנועת "עזרת נשים", הקוראת לשוויונות בפולחן היהודי דתי, וטוענת במחקריה שקיים קו מנחה בהשתלשלות ההלכה היהודית ההולך ומוסיף חופש ושוויונות לאשה לאורך הדורות עוד מתקופת בית שני המשנה והתלמוד.

=== גישה מחקרית: התוספתא קדמה למשנה ===
יהודית האופטמן סבורה שבאופן גורף התוספתא בגרסתה הראשונית קדמה למשנה ושימשה מקור ליצירת המשנה. דעה זו שנויה במחלוקת, ורוב החוקרים כיום חולקים על דעתה זו.

== כתבים ==

<div class="mw-content-ltr">
* Rereading the Rabbis: A Woman's Voice (1987).
* Development of the Talmudic Sugya: Relationship Between Tannaitic and Amoraic Sources (1988).
* "Abortion: Where We Stand" (United Synagogue Review, Spring 1990).
* "Women in the Conservative Synagogue," in Daughters of the King: Women and the Synagogue (Philadelphia: Jewish Publication Society, 1992)
* "A Time to Mourn, A Time to Heal" (Celebration and Renewal, Philadelphia: Jewish Publication Society, 1993).
* "[http://www.ohelayalah.org/wp-content/uploads/article.pdf Women and Prayer: An Attempt to Dispel Some Fallacies]" (JUDAISM, Winter 1993). * "Judaism and a Just Economy," (Tikkun, January/February 1994).
* "Conservative Judaism: The Ethical Challenge of Jewish Feminism" (The Americanization of the Jews, New York: New York University Press, 1995).
* "Mishnah as a Response to Tosefta" (The Synoptic Problem in Rabbinic Literature, Shaye J.D. Cohen, Brown Judaic Series, 2000).
* Rereading the Mishnah (Text and Studies in Ancient Judaism 109), Tübingen: Mohr Siebeck (2005).
</div>

== ראו גם ==
* מעמד האשה ביהדות

==קישורים חיצוניים==
* 

== הערות שוליים ==

קטגוריה:חוקרות תלמוד
קטגוריה:חוקרי תלמוד
קטגוריה:מעמד האישה
קטגוריה:חוקרי יהדות
קטגוריה:חוקרות יהדות
קטגוריה:בוגרות ברנרד קולג'
קטגוריה:בעלי תואר דוקטור מבית המדרש לרבנים באמריקה
קטגוריה:אמריקאיות שנולדו ב-1943
קטגוריה:אמריקאים שנולדו ב-1943
סן-לורן-די-מרוני

סן-לורן-די-מרוני (בצרפתית: Saint-Laurent-du-Maroni) היא קומונה מעבר לים, שנמצאת במחוז שמעבר לים גיאנה הצרפתית, צרפת.

== היסטוריה ==
סן-לורן-די-מרוני נוסדה ב-1858 על ידי האדמירל הצרפתי, אוגוסט באודין .<ref name="hist"></ref> האזור שימש בעבר כנקודת הגעה לאסירים שהוגלו.<ref name="bagne"></ref> בהמשך בקרבה הוקמה מושבה נוספת לאסירים סן-ג'אן-די-מרוני.

סן-לורן-די-מרוני הייתה נמצאת סמוך ליישוב האמרדיאני, קאמאלאקולי,<ref name="petit"></ref> שבו היישוב נקרא על שם הצ'יף של היישוב.<ref name="fier"></ref> ב-15 בספטמבר 1880, נהפכה סן-לורן-די-מרוני לעיר הבירה של קומונת כלא מיוחדת, שבה ראש העיר היה מנהל מינהל העונשין של גיאנה הצרפתית.<ref name="hist"/>

כשגסטון מונרוויל נבחר לסגן ב-1932, הוא ניסה לסגור את מתחם הכלא. עם זאת, מתחם הכלא נסגר רק כ-6 שנים לאחר מכן, ב-17 ביוני 1938, אם כי הסגירה הסופית הייתה רק ב-1946.<ref name="fier"/> ב-9 בנובמבר 1949, הוכרז כי סן-לורן-די-מרוני תהיה קומונה מעבר לים קבועה.<ref name="hist"/>

== אקלים ==

== גלריה ==
<gallery>
Camp de la Transportation (15950929826).jpg|מחנה הגלות, סן-לורן-די-מרוני
Monument aux bagnards à Saint-Laurent-du-Maroni.jpg|אנדרטת הנידונים בסן-לורן-די-מרוני
Saint-Laurent-du-Maroni (15789323958).jpg|רחוב בסן-לורן-די-מרוני
Église Saint-Laurent de Saint-Laurent-du-Maroni 2019 1.0.jpg|כנסייה בסן-לורן-די-מרוני
</gallery>

== קישורים חיצוניים ==

* 

* 

== הערות שוליים ==

קטגוריה:צרפת: חלוקה מנהלית
קטגוריה:גיאנה הצרפתית: גאוגרפיה
קטגוריה:מקומות ששימשו כמושבת עונשין
אוגוסטו דה קוסטה

אוגוסטו דה קוסטה (בפורטוגזית: Augusto da Costa; 22 באוקטובר 1920 – 1 במרץ 2004) היה כדורגלן ברזילאי, ששיחק בעמדת הבלם.

==ביוגרפיה==
אוגוסטו עשה את הופעת הבכורה שלו בשנת 1936 במדי סאו קריסטובאו. לאחר שמונה שנים בה עזב אותה ובשנת 1945 השיג זימון לנבחרת ברזיל ואת המעבר למועדון ואסקו דה גאמה. הוא זכה עם ואסקו ב-5 תוארי אליפות ריו דה ז'ניירו ובטורניר שקדם לקופה ליברטדורס, אליפות דרום אמריקה לאלופות בשנת 1948. אוגוסטו הוא למעשה מי שתיכל ופצע קשות את דונדיניו, אביו של אגדת הכדורגל פלה, פציעת ברך שממנה לא היה יכול לחזור לשחק.

במדים הלאומיים ערך 18 הופעות וכבש שער אחד. לאחר שסיים במקום השני בקופה אמריקה 1946 הוא זכה עימה בתואר שלוש שנים לאחר מכן. אוגוסטו היה לקפטן הנבחרת במונדיאל 1950 אותו אירחה והייתה פייבוריטית לזכייה, אך הפסידו במשחק המכריע 2–1 לאורוגוואי במשחק שכונה בשם "מרקנאסו".

==תארים==
;ואסקו דה גאמה
*אליפות ריו דה ז'ניירו (5): 1945, 1947, 1949, 1950, 1952
*אליפות דרום אמריקה לאלופות: 1948
;נבחרת ברזיל
*סגנית גביע העולם: 1950
*קופה אמריקה: 1949
**סגנית: 1946
*קופה ריו ברנקו: 1947

==קישורים חיצוניים==

קטגוריה:כדורגלנים ברזילאים
קטגוריה:כדורגלני ואסקו דה גאמה
קטגוריה:כדורגלני נבחרת ברזיל
קטגוריה:ריו דה ז'ניירו: כדורגלנים
קטגוריה:כדורגלני מונדיאל 1950
קטגוריה:ילידי 1920
קטגוריה:נפטרים ב-2004